Праграма шоу – гэта магчымасць пазнаёміцца са свежымі ідэямі, смелымі рашэннямі, знаходкамі прафесіяналаў. Можна знайсці і натхненне для сваёй уласнай творчасці. Паказ Калекцыі лепшай сусветнай рэкламы адкрые ролік-пераможца EyeBrows Dance для Cadbury, які атрымаў найбольшую колькасць узнагарод фестываляў, сярод якіх British Television Advertising Awards, AICP Show і інш. Ролік стаў хітом інтэрнэт-прасторы і сабраў велізарную колькасць праглядаў (каля 10 мільёнаў).